ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
16 ก.ย. 2558

สรุปภาวะตลาดภาคเช้า : SET ทรงๆ – SET ทรงตัวบริเวณ 1370-1375 จุด เช่นเดียวกับการเคลื่อนไหวส่วนใหญ่ของตลาดภูมิภาค เพื่อรอผลประชุมเฟดต่อทิศทางดอกเบี้ยของสหรัฐ ซึ่งจะเริ่มประชุมกันในคืนนี้ ก่อนทราบผลในช่วงดึกคืนวันพรุ่งนี้ ตามเวลาประเทศไทย ขณะที่บ้านเรา รอผลประชุมกนง. เช่นเดียวกันในช่วงบ่าย อย่างไรก็ตามคาดไม่มีนัยต่อ SET เนื่องจากส่วนใหญ่คาดการณ์แล้วว่า จะคงดอกเบี้ยระดับ 1.50% ทั้งนี้ SET ปิดตลาดที่ระดับ 1373.51 จุด +2.86 จุด ด้วยมูลค่าซื้อขายที่ระดับ 1.7 หมื่นลบ. กลุ่มหลักพลังงานหนุนตลาด ปิดบวก +0.8% ขณะที่ ICT กดดันตลาด ปิดลบ -1.8% ด้วย ADVANC และ INTUCH โดยประเด็นกดดันจากเรื่องเก่าเล่าใหม่ สำหรับเงินชดเชยแก้ไขสัมปทาน ส่วนแบงก์ทรงตัว ด้านตลาดภูมิภาคส่วนใหญ่แกว่งแคบ โดยบวกลบคละเคล้า
กลยุทธ์ที่แนะนำ :ช่วงบ่าย: หากขึ้นทะลุมายืน 1378-1380 จุดได้ จะเป็นสัญญาณที่ดีขึ้น ส่วนกรณีต่ำกว่า 1370 จุด จะเป็นสัญญาณลบต่อตลาดในภาคบ่าย และมีแนวรับถัดไปที่ 1360 จุด ส่วนภาพรวมยังให้ติดตามบริเวณกรอบล่างที่ 1370 และ 1360 จุด หากยังไม่ต่ำกว่า SET มีโอกาสฟื้นตัวกลับมาหาช่วงกรอบบนอีกครั้ง ด้านผลประชุมกนง. (ระหว่างจัดทำบทวิเคราะห์ฉบับนี้ ยังไม่ทราบผลประชุม) คาดคงดอกเบี้ย และมองไม่มีนัยต่อ SET กลยุทธ์ การเก็งกำไรยังทำได้ หากยังไม่ต่ำกว่า 1360 จุด ทั้งนี้ หุ้นแนะนำตามสัญญาณเทคนิค ได้แก่ RCI (รับ 4.34 ต้าน 4.60 Cut 4.20)